CELEX: 22001D0165
Language: el
Date: 2001-12-11 00:00:00
Title: Απόφαση της Μεικτής Επιτροπής του ΕΟX αριθ. 165/2001 της 11ης Δεκεμβρίου 2001 για την τροποποίηση του πρωτοκόλλου 31 της συμφωνίας ΕΟΧ, για συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίες

Avis juridique important

|

22001D0165

Απόφαση της Μεικτής Επιτροπής του ΕΟX αριθ. 165/2001 της 11ης Δεκεμβρίου 2001 για την τροποποίηση του πρωτοκόλλου 31 της συμφωνίας ΕΟΧ, για συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίες  

Επίσημη Εφημερίδα αριθ. L 065 της 07/03/2002 σ. 0048 - 0049

Απόφαση της Μεικτής Επιτροπής του ΕΟXαριθ. 165/2001της 11ης Δεκεμβρίου 2001για την τροποποίηση του πρωτοκόλλου 31 της συμφωνίας ΕΟΧ, για συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίεςΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε με την απόφαση αριθ. 100/2001 της Μεικτής Επιτροπής του ΕΟΧ, της 13ης Ιουλίου 2001(1).(2) Η σύσταση 98/561/ΕΚ του Συμβουλίου, της 24ης Σεπτεμβρίου 1998, σχετικά με την ευρωπαϊκή συνεργασία στη διασφάλιση της ποιότητας στην τριτοβάθμια εκπαίδευση(2), πρέπει να ενσωματωθεί στη συμφωνία.(3) Η σύσταση 2001/166/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 2001, περί ευρωπαϊκής συνεργασίας για την αξιολόγηση της ποιότητας στη σχολική εκπαίδευση(3), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 6 στο άρθρο 4 του πρωτοκόλλου 31 της συμφωνίας προστίθεται το ακόλουθο σημείο: "7. Τα συμβαλλόμενα μέρη θα επιδιώξουν την ενίσχυση της συνεργασίας στο πλαίσιο των κοινοτικών δραστηριοτήτων που ενδέχεται να προκύψουν από τις ακόλουθες κοινοτικές πράξεις:- 398 H 0561: Σύσταση 98/561/ΕΚ του Συμβουλίου, της 24ης Σεπτεμβρίου 1998, σχετικά με την ευρωπαϊκή συνεργασία στη διασφάλιση της ποιότητας στην τριτοβάθμια εκπαίδευση (ΕΕ L 270 της 7.10.1998, σ. 56),- 32001 H 0166: Σύσταση 2001/166/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 2001, περί ευρωπαϊκής συνεργασίας για την αξιολόγηση της ποιότητας στη σχολική εκπαίδευση (ΕΕ L 60 της 1.3.2001, σ. 51)."Άρθρο 2Η παρούσα απόφαση αρχίζει να ισχύει στις 12 Δεκεμβρίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 11 Δεκεμβρίου 2001.Για τη Μεικτή Επιτροπή του ΕΟΧΟ ΠρόεδροςB. Grydeland(1) ΕΕ L 251 της 20.9.2001, σ. 27.(2) ΕΕ L 270 της 7.10.1998, σ. 56.(3) ΕΕ L 60 της 1.3.2001, σ. 51.(4) Δεν έχουν αναφερθεί συνταγματικές απαιτήσεις.